Diari Oficial de la Generalitat Valenciana


Sumari del DOGV 5318, del 04-08-2006 (2006/8739)

Informació pública de l'aprovació del programa d'actuació integrada i del projecte d'urbanització del sector residencial 6.
---------------------------------------------------------------------------------------------------------------------------

### Dades del document

Número de DOGV
:   5318

Data del DOGV
:   04-08-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/8739


Organisme emissor
:   Ajuntament de Montaverner

Tipus de document
:   Anunci

Informació pública de l'aprovació del programa d'actuació integrada i del projecte d'urbanització del sector residencial 6. [2006/Q8739]  
Mitjançant este edicte es fa públic que el Ple de l'Ajuntament, en la sessió celebrada el 30 de juny de 2006, va adoptar, entre d'altres, l'acord que en la seua part resolutiva diu:  
«Primer. Aprovar, de conformitat amb el que disposa l'article 47.7 de la Llei 6/1994, Reguladora de l'Activitat Urbanística, el programa d'actuació integrada de la unitat d'execució sector residencial intensiu de sòl urbanitzable, Sector 6, projecte d'urbanització i programa d'actuació integrada.   
Segon. Decidir la modalitat de gestió indirecta, i delegar la condició d'agent urbanitzador i l'adjudicació a favor de la iniciativa empresarial, seleccionada en competència pública.  
Tercer. Adjudicar a la mercantil Innovem, SL, l'execució del programa, del projecte d'urbanització i del projecte de reparcel·lació, tot això de conformitat amb el que disposa l'article 47.7 de la Llei 6/1994, Reguladora de l'Activitat Urbanística, d'acord amb l'alternativa tècnica i proposició jurídica econòmica, proposició economicofinancera presentada, i que se subscriga el Conveni Urbanístic.  
Quart. Transmetre a l'agent urbanitzador l'aprofitament urbanístic (metre quadrat de sòl), corresponent al 10% de l'aprofitament del sector residencial intensiu número 6, pel preu de seixanta-sis euros i cinquanta cèntims metre quadrat (66,50 €/m²), amb la finalitat i afectat a la construcció de vivenda de promoció pública. Tot això de conformitat amb el que disposa l'article 70.c i 78 de la Llei Reguladora de l'Activitat Urbanística.  
Cinqué. Estimar/desestimar, d'acord amb l'informe emés pel tècnic redactor les al·legacions presentades pels afectats relacionats en la part expositiva del present acord. Informe que s'adjuntarà al present acord formant-ne part integrant.  
Sisé. Traslladar el programa d'actuació integrada objecte d'aprovació i adjudicació a la Conselleria de Territori i Habitatge, a efectes de la seua inscripció en el Registre de Programes i Agrupacions d'Interès Urbanístic de dita conselleria, de conformitat i als efectes prevists en l'article 47.7 de la Llei 6/1994, Reguladora de l'Activitat Urbanística.  
Seté. Remetre el projecte d'urbanització a la Conselleria de Territori i Habitatge, en compliment del que disposa l'article 59.3 de la Llei 6/1994, Reguladora de l'Activitat Urbanística.  
Vuité. Publicar l'acord d'aprovació del programa, i del corresponent projecte d'urbanització en el Butlletí Oficial de la Província de València i en el Diari Oficial de la Generalitat, tal com disposen els articles 59.4 i 34 de la Llei 6/1994, Reguladora de l'Activitat Urbanística.  
Nové. Notificar el present acord a tots els interessats, d'acord amb el que es preveu en l'article 71.3 de la Llei Reguladora de l'Activitat Urbanística, amb indicació dels recursos que pertoquen i comunicar-los que el termini per a la presentació d'avals serà de 10 dies des de la notificació del present acord».  
Contra el present acord, que posa fi a la via administrativa, els interessats podran interposar un recurs de reposició, amb caràcter potestatiu, davant el Ple de l'Ajuntament, en el termini d'un mes, o recurs contenciós administratiu directament, davant els jutjats contenciosos administratius de València, comptadors des del dia de la publicació del present edicte al Butlletí Oficial de la Província de València, sense perjudici que els interessats puguen interposar qualsevol altre recurs que estimen per convenient.   
Montaverner 7 de juliol de 2006.. L'alcaldessa: Belén Esteve Pina.